open-index/open-wikipedia-markdown huggingface dataset:
1957-58 NBA մրցաշրջան

**1957-58 NBA մրցաշրջան**, դարձել է Բասկետբոլի ազգային ասոցիացիայի 12-րդ մրցաշրջանը։ Մրցաշրջանի չեմպիոնը դարձել է «Սենթ Լուիս Հոքս» ակումբը։ Եզրափակչում՝ վեց խաղերի արդյունքում, «Հոքս»-ը հաղթել է «Բոստոն Սելտիքս»-ին։

1957 թվականի NBA դրաֆթի «Ցինցինատի Ռոյալս» ակումբի կողմից՝ առաջին համարի ներքո ընտրվել է հարձակվող պաշտպան Ռոդ Հանդլին, սակայն միանգամից տեղափոխվել է «Մինեապոլիս Լեյքերս»։ Դրաֆի ժամանակ 8-րդ համարի ներքո ընտրվել է Սեմ Ջոնսը։ Տարածքային դրաֆթի ժամանակ ոչ ոք չի ընտրվել։

## Պարբերական առաջնություն

: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

## Փլեյ Օֆֆ

## Ցուցանիշներով առաջնորդներ

## Մրցանակներ՝ ըստ մրցաշրջանի արդյունքներ
* **NBA ամենաարժեքավոր խաղացող:** Բիլ Ռասել, Բոստոն Սելտիքս
* **[[NBA տարվա սկսնակ]]:** Էլջին Բեյլոր, Ֆիլադելֆիա Ուորիորս

* **[[NBA բոլոր աստղերի հավաքական|Բոլոր աստղերի առաջին հավաքական]]:**
** Հ Դոլֆ Շեյես
** Հ Ջորջ Յարդլի
** Կ Բոբ Փեթիթ
** Պ Բոբ Քոուզի
** Պ Բիլ Շերման

* **[[NBA բոլոր աստղերի հավաքական|Բոլոր աստղերի երկրորդ հավաքական]]:**
** Հ Քլիֆ Հեգան
** Հ Մորիս Ստոուքս
** Կ Բիլ Ռասել
** Պ Թոմ Գոլա
** Պ Սլեյթեր Մարտին

## Աղբյուրներ
* 1957-58 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ
Բոգոտայի կենտրոնական գերեզմանատուն

**Բոգոտայի կենտրոնական գերեզմանատուն** (), Բոգոտայում գտնվող Կոլումբիայի գլխավոր և ամենահայտնի գերեզմանոցներից մեկն է։ Այստեղ են թաղված ազգային հերոսներ, բանաստեղծներ և Կոլումբիայի նախկին նախագահներ։ Բացվել է 1836 թվականին և 1984 թվականին հռչակվել է Ազգային հուշարձան։ Դամբարանների քանդակագործներից են Տեներանին և Սիղինոլֆին։

## Գերեզմանատանը թաղվածներ
* Միգել Աբադիա Մենդես – նախկին նախագահ
* Սանտոս Ակոստա – նախկին նախագահ
* Սոլեդադ Ակոստա – գրող և լրագրող
* Ռաֆայել Ալմանսա – հարգամեծար կաթոլիկ քահանա
* Խիլբերտո Ալսատե Ավենդանյո – Իսպանիայի նախկին դեսպան
* Խոսե Ասունսիոն Սիլվա – գրող և բանաստեղծ
* Վիրխիլիո Բարկո Վարգաս –  նախկին նախագահ
* Միգել Անտոնիո Կարո Տոբար – նախկին նախագահ
* Խոսե Վիսենտե Կոնչա - նախկին նախագահ
* Խոսե Ֆերնանդես Մադրիդ – գիտնական, գրող և պետական գործիչ
* Լուիս Կառլոս Գալան – նախագահի նախկին թեկնածու
* Խուլիո Գարավիտո – աստղագետ
* Ալվարո Գոմես Ուրտադո - նախագահի նախկին թեկնածու
* Լաուրեանո Գոմես – նախկին նախագահ
* Լեոն դե Գրեիֆ – գրող և բանաստեղծ
* Գոնսալո Խիմենես դե Կեսադա – Բոգոտայի հիմնադիր
right|230px|thumb|Գոնսալո Խիմենես դե Կեսադա գերեզմանաթումբը
* Լեո Սիգֆրիդ Կոպպ – Կոլումբիայի Բավարիա գարեջրի ընկերության հիմնադիր
* Ալֆոնսո Լոպես Միշելսեն – նախկին նախագահ
* Ալֆոնսո Լոպես Պումարեխո - նախկին նախագահ
* Ժան Մարի Մարսելին Ժիլբերտ – Կոլումբիայի ազգային ոստիկանության հիմնադիր
* Խոսե Օգնասիո դե Մարկես – նախկին նախագահ
* Մանուել Մուրիլյո Տորո – նախկին նախագահ
* Էնրիկե Օլայա – նախկին նախագահ
* Խայմե ՊԱրդո Լեալ – նախագահի նախկին թեկնածու
* Ֆրանսիսկո դե Պաուլա Սանտանդեր – Սահմանադրական Կոլումբիայի առաջին նախագահը
* Սանտիագո Պերես դե Մանոսալբաս – նախկին նախագահ
* Կառլոս Պիսառո – նախագահի նախկին թեկնածու
* Ռաֆայել Պոմբո – գրող և բանաստեղծ
* Ռաֆայել Ռեյես – նախկին նախագահ
* Հենա Ռոդրիգես - քանդակագործ
* Գուստավո Ռոխաս Պինիլյա – նախկին նախագահ
* Էստորխիո Սալգար - նախկին նախագահ
* Էդուարդո Սանտոս – նախկին նախագահ
* Օրեստե Սինդիչի – Կոլումբիայի օրհներգի կոմպոզիտոր
* Մարկո Ֆիդել Սուարես – նախկին նախագահ
* Ռաֆայել Ուրիբե Ուրիբե – քաղաքական և պետական գործիչ

## Ծանոթագրություններ

## Գրականություն
*  Calvo Isaza, Oscar Iván (1998), *El Cementerio Central: Bogotá, la vida urbana y la muerte*. Bogotá: Tercer Milenio Ediciones. 
*  Escovar Wilson-White, Alberto (2003), *Guía del Cementerio Central de Bogotá*. Bogotá: Alcaldía Mayor de Bogotá, Corporación La Candelaria. 

## Արտաքին հղումներ
* Central Cemetery of Bogota photos and information
* Central Cemetery of Bogota page 
* Cementerio Central at Find a Grave

Կատեգորիա:Բոգոտայի ազգային հուշարձաններ
Կատեգորիա:Բոգոտայի կենտրոնական գերեզմանատանը թաղվածներ
Կատեգորիա:Բոգոտայի շենքեր և կառույցներ
Կատեգորիա:Բոգոտայի տեսարժան վայրեր
Կատեգորիա:Կոլումբիայի գերեզմանատներ
Ծնեփակ դեղատու

**Ծնեբեկ դեղատու** (), ծնեփակազգիների ընտանիքին պատկանող դեղաբույս։

## Նկարագրություն
15-20 սմ երկարությամբ, հորիզոնական հաստ կոճղարմատով, բազմաթիվ երկար արմատներով բազմամյա երկտուն խոտաբույս է։ Գարնանը կոճղարմատից դուրս են գալիս ուղղաձիգ, թեփուկանման եռանկյունաձև տերևներով, հաստ մսալի կանաչավուն ընձյուղներ, որոնք հետագա զարգացման ընթացքում վերափոխվում են 60-150 սմ բարձրությամբ վերգետնյա հարթ ճյուղավոր ցողունների։ Տերևանութներում առաջանում են բազմաթիվ բարակ կանաչ ճյուղեր՝ տերևակերպ ընձյուղներ, կլադոդիումներ։ Պարզ պսակակերպ ծաղկապատով և դեղնանարնջագույն փոշանոթներով բազմաթիվ միասեռ մանր վեցանդամ ծաղիկները դեղնականաչավուն են, ձագարաձև։ Պտուղները նարնջագույն-կարմիր, գնդաձև եռաբույն և սև փայլուն սերմերով հատապտուղներ են։

## Տարածվածություն
Ծնեփակի այս տեսակը գեղազարդային, մեղրատու և մշակովի բույս է, որը վայրի պայմաններում աճում է լեռնային գոտիների մարգագետիններում, թփուտներում, քարքարոտ լանջերին, անտառների ստորին եզրերին։ Տարածված է բոլոր մարզերում։

## Նշանակություն
Բուժական նպատակներով օգտագործում են արմատները և երիտասարդ կանաչ ընձյուղները, որոնք պարունակում են ասպարագին, արգինին ամինաթթուներ, ածխաջրեր, օսլա, կարոտին, CB1, B2, PP վիտամիններ, կումարիններ, ստերոիդային սապոնիններ, եթերային յուղ, գլիկոզիդներ, օրգանական թթուներ, լորձանյութեր, հանքային աղեր և այլն։ Հասուն պտուղների թուրմն օգնում է անկարողության դեպքում։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Ծնեփակազգիներ
Կատեգորիա:Բազմամյա բույսեր
Կատեգորիա:Մեղրատու բույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
1958-59 NBA մրցաշրջան

**1958-59 NBA մրցաշրջան**, դարձել է Բասկետբոլի ազգային ասոցիացիայի 13-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ չորս խաղերի արդյունքում, «Սելտիքս»-ը հաղթել է «Մինեապոլիս Լեյքերս»-ին։

1958 թվականի NBA դրաֆթի «Մինեապոլիս Լեյքերս» ակումբի կողմից՝ առաջին համարի ներքո ընտրվել է թեթև հարձակվող Էլջին Բեյլորը։ Դրաֆի ժամանակ 13-րդ համարի ներքո ընտրվել է Հել Գրիրը։ Տարածքային դրաֆթի ժամանակ ընտրվել է Գայ Ռոջերսը։

## Պարբերական առաջնություն

: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

## Փլեյ Օֆֆ

## Ցուցանիշներով առաջնորդներ

## Մրցանակներ՝ ըստ մրցաշրջանի արդյունքներ
* **NBA ամենաարժեքավոր խաղացող:** Բոբ Փեթիթ, Սենթ Լուիս Հոքս
* **[[NBA տարվա սկսնակ]]:** Էլջին Բեյլոր, Մինեապոլիս Լեյքերս

* **[[NBA բոլոր աստղերի հավաքական|Բոլոր աստղերի առաջին հավաքական]]:**
** Հ Բոբ Փեթիթ
** Հ Էլջին Բեյլոր
** Կ Բիլ Ռասել
** Պ Բոբ Քոուզի
** Պ Բիլ Շերման

* **[[NBA բոլոր աստղերի հավաքական|Բոլոր աստղերի երկրորդ հավաքական]]:**
** Հ Փոլ Արիզին
** Հ Քլիֆ Հեգան
** Կ Դոլֆ Շեյես
** Պ Սլեյթեր Մարտին
** Պ Ռիչի Գերին

## Աղբյուրներ
* 1958-59 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ
1959-60 NBA մրցաշրջան

**1959-60 NBA մրցաշրջան**, դարձել է Բասկետբոլի ազգային ասոցիացիայի 14-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ յոթ խաղերի արդյունքում, «Սելտիքս»-ը հաղթել է «Սենթ Լուիս Հոքս»-ին։

1959 թվականի NBA դրաֆթի «Ցինցինատի Ռոյալս» ակումբի կողմից՝ առաջին համարի ներքո ընտրվել է թեթև հարձակվող Բոբ Բուզերը։ Դրաֆի ժամանակ 2-րդ համարի ներքո ընտրվել է Բեյլի Հաուելը, 3-րդ համարի ներքո՝ Թոմ Հոկինսը, 4-րդ համարի ներքո՝ Դիք Բարնեթը, իսկ 10-րդ համարի ներքո՝ Ռուդի Լարուսոն։ Տարածքային դրաֆթի ժամանակ ընտրվել է Ուիլթ Չեմբեռլենը։

Այս տարվանից պարբերական առաջնության ընթացքում յուրաքանչյուր ակումբ 72-ի փոխարեն սկսել են անցկացնել 75 խաղ։

## Պարբերական առաջնություն

: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

## Փլեյ Օֆֆ

## Ցուցանիշներով առաջնորդներ

## Մրցանակներ՝ ըստ մրցաշրջանի արդյունքներ
* **NBA ամենաարժեքավոր խաղացող:** Ուիլթ Չեմբեռլեն, Ֆիլադելֆիա Ուորիորս
* **[[NBA տարվա սկսնակ]]:** Ուիլթ Չեմբեռլեն, Ֆիլադելֆիա Ուորիորս

* **[[NBA բոլոր աստղերի հավաքական|Բոլոր աստղերի առաջին հավաքական]]:**
** Հ Բոբ Փեթիթ
** Հ Էլջին Բեյլոր
** Կ Ուիլթ Չեմբեռլեն
** Պ Բոբ Քոուզի
** Պ Ջին Շու

* **[[NBA բոլոր աստղերի հավաքական|Բոլոր աստղերի երկրորդ հավաքական]]:**
** Հ Ջեք Թվայմեն
** Հ Դոլֆ Շեյես
** Կ Բիլ Ռասել
** Պ Ռիչի Գերին
** Պ Բիլ Շերման

## Աղբյուրներ
* 1959-60 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ
Սլեյթեր Մարտին

**Սլեյթեր Մարտին «Դուգի» Մարտին կրտսեր** (, ), ամերիկացի պրոֆեսիոնալ բասկետբոլիստ և մարզիչ։ «Մինեապոլիս Լեյքերս» և «Սենթ Լուիս Հոքս» ակումբների կազմերում դարձել է NBA հնգակի չեմպիոն։ 1982 թվականից Բասկետբոլի փառքի սրահի անդամ։

## Խաղացողի կարիերա
Խաղացել է խաղարկողի դիրքում։ Սովորել է Օսթինի Տեխասի համալսարանում։ 1950-ական թվականներին Մարտինը եղել է NBA լավագույն պաշտպանողական խաղացողներից մեկը։ Երկար ժամանակվա ընթացքում Ջորջ Մայքենի հետ հանդես է եկել «Մինեապոլիս Լեյքերս»-ի կազմում, բայց ոչ մի անգամ հանդես չի եկել մեկնարկային հնգյակի կազմում, որի արդյունքում «Լեյքերս»-ի կազմում դարձել է քառակի չեմպիոն։ Հետո մի քանի խաղ անցկացրել է «Նյու Յորք Նիքս» ակումբի կազմում։ 1956 թվականին տեղափոխվել է «Սենթ Լուիս Հոքս», որտեղ միացել է Բոբ Փեթիթին, որի արդյունքում նվաճել է NBA չեմպիոնի ևս մեկ տիտղոս։ NBA-ում, ընդհանուր առմամբ, անցկացրել է 11 մրցաշրջան։ Յոթ անգամ մասնակցել է NBA բոլոր աստղերի խաղին (1953-1959): Հինգ անգամ ընդգրկվել է NBA բոլոր աստղերի երկրորդ հավաքականի կազմում (1955-1959): NBA կարիերայի ընթացքում, ընդհանուր առմամբ, խաղացել է 745 խաղ, որոնց ժամանակ հավաքել է 7337 միավոր (9,8 մ/խ), կատարել 2302 անդրադարձ և 3160 փոխանցում։

1982 թվականին Սլեյթեր Մարտինի անունը տեղ է գտել Բասկետբոլի փառքի սրահում։

## Մահ
Սլեյթեր Մարտինը մահացել է անհայտ կարճատև հիվանդությունից 2012 թվականի հոկտեմբերի 12-ին Տեխաս նահանգի Հյուստոն քաղաքում 86 տարեկան հասակում։

## NBA կարիերայի ցուցանիշներ

### Ամենամյա մրցաշրջան

### Փլեյ օֆ

## Ծանոթագրություններ

## Արտաքին հղումներ
* Վիճակագրությունը NBA.com կայքում 
* Մարզչի կարիերան Basketball-Reference.com կայքում  

Կատեգորիա:ԱՄՆ-ում մահացածներ
Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Նյու Յորք Նիքսի բասկետբոլիստներ
Կատեգորիա:Ատլանտա Հոքսի բասկետբոլիստներ
Կատեգորիա:Բասկետբոլի փառքի սրահի անդամներ
Գվիլիմ Լի

**Գվիլիմ Լի** (անգլ. Gwilym Lee, ), վալիական ծագմամբ անգլիացի դերասան։ Առավել հայտնի է Բրայան Մեյի դերով՝ Queen խմբի մասին պատմող՝ «Բոհեմական ռապսոդիա» կենսագրական ֆիլմում։

## Կենսագրություն
Գվիլիմը ծնվել է 1983 թվականի նոյեմբերի 24-ին՝ Բրիստոլում։ Նրա ծնողները՝ Թոմը և Սեյվենը ծագումով վալիացիներ են։ Նա ունի երկու ավագ եղբայր՝ Հերայնտը և Օուենը, ինչպես նաև ավագ քույր՝ Ռիաննոնը։ Երբ նա փոքր էր, նրա ընտանիքը տեղափոխվում է Սաթոն-Քոլդֆիլդ, Բիրմինգհեմ, որտեղ էլ նա անցկացնում է իր ամբողջ մանկությունը։ Գվիլիմը՝ Քարդիֆի համալսարանում գրականություն էր ուսումնասիրում, ինչպես նաև դրամատիկական արվեստ՝ Գիլդհոլական երգի և թատրոնի դպրոցում, որտեղ 2008 թվականին ստացել է Գիլդհոլական ոսկե մեդալ։ Ներկա պահին ապրում է Լոնդոնում։

## Կարիերա
1997 թվականին նա սկսում է իր կարիերան, երբ լինելով դեռահաս՝ միանում է դրամատիկական ակումբին։ Շուտով նա նկարահանվում է մանկական գրքերի («Կենդանիների տապանը») հեռուստատեսային ադապտացիաներում և աշխատում է «Ռիչարդ III» ներկայացման վրա՝ Շեքսպիրական Թագավորական Ընկերության հետ։ Ավելի ուշ, Գվիլիմը սկսեց երկրորդական դերեր ստանալ այնպիսի սերիալներում, ինչպիսիք են՝ «Զուտ անգլիական սպանություններ»-ը (անգլ. *Midsomer Murders*), «Ashes to Ashes»-ը, «Աշխատակցուհիները» և «Մոնրո»-ն։ Մի ժամանակ նա նույնիսկ մասնակցում էր ռադիոբեմադրություններին՝ «The Emerald Tiger», «The Silver Turk», «The Cruel Sea»: Ռեժիսոր Ֆ. Հ. ֆոն Դոններսմարկի՝ «Զբոսաշրջիկը» (2010) ֆիլմում կատարել է ոչ մեծ՝ հսկողական ծառայության տեխնիկական աշխատակցի դերը։

2012 թվականին նա մասնակցել է «Խոստումը» թատերական բեմադրությանը (Ալեքսեյ Արբուզովի՝ «Իմ խեղճ Մարատ» պիեսի հիման վրա)։ 2013 թվականի Սուրբ ծննդից Գվիլիմը սկսել է նկարահանվել «Մաքուր անգլիական սպանություն» սերիալում՝ սերժանտ Չարլի Նելսոնի դերում։ Նրա մասնակցությամբ նկարահանվել է 15 սերիա։

2018 թվականի նոյեմբերի 1-ին թողարկվել է «Բոհեմական ռապսոդիա» ֆիլմը, որտեղ Գվիլիմը կատարում է ամբողջ աշխարհում հայտնի Queen խմբի կիթառահարի՝ Բրայան Մեյի դերը։

## Ֆիլմագրություն
### Ֆիլմ

### Հեռուստատեսություն

### Թատրոն

### Տեսախաղեր

## Ծանոթագրություններ

## Արտաքին հղումներ

Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Հերիքնազ Տիգրանյան

**Հերիքնազ Տիգրանյան**, Հայաստանի Ազգային Ժողովի 7-րդ և 8-րդ գումարումների պատգամավոր, իրավաբան։ Առողջապահության և սոցիալական հարցերի մշտական հանձնաժողովի նախագահի տեղակալ։ Աշխատանքի և սոցիալական հարցերի մշտական հանձնաժողովի նախագահ (12.08.2021-ից)։

## Կենսագրություն
Ծնվել է 1972 թվականի փետրվարի 25-ին Արմավիրի մարզի Փշատավան գյուղում։

Միչև 1996 թվականը սովորել է Երևանի պետական համալսարանի իրավագիտության ֆակուլտետում։

«Աշխատանքի ուսումնասիրության հետազոտական մեթոդները» դասընթացի (2009 թվականին, Վ.Վ. Գիրի անվան աշխատանքի ազգային ինստիտուտ, Նյու Դելի) մասնակից։

1996-2001 թվականներին աշխատել է Հայաստանի կառավարությանն առընթեր լեզվի պետական տեսչության առաջատար իրավաբան։ 1997-2003 թվականներին եղել է ԵՊՃՀ, 2000-2010 թվականներին՝ Հայաստանի ոստիկանության ակադեմիայի, 2008-2012 թվականներին՝ Հայաստանի արդարադատության նախարարության իրավաբանական ինստիտուտի, 2012-2015 թվականներին՝ Հայաստանի փաստաբանական դպրոցի դասախոս։

2001-2004 թվականներին եղել է Ընտրական համակարգերի միջազգային հիմնադրամի (IFES), 2004-2005 թվականներին՝ «Հասարակական երկխոսությունների և նախաձեռնությունների կենտրոն» հասարակական կազմակերպության քաղաքացիական ուսուցանող։ 2006-2008 թվականներին աշխատել է Հայաստանի աշխատանքի և սոցիալական հարցերի նախարարության Հայաստանի աշխատանքի պետական տեսչության իրավական վերահսկողության բաժնի գլխավոր մասնագետ։ 2008-2009 թվականներին՝ Հայաստանի սփյուռքի նախարարության անձնակազմի կառավարման բաժնի պետ։ 2009-2018 թվականներին՝ «Թրանսփարենսի ինթերնեշնլ հակակոռուպցիոն կենտրոն» հասարակական կազմակերպության իրավախորհրդատու։

2006 թվականից արտոնագրված փաստաբան է, անդամակցում է Հայաստանի փաստաբանների պալատին։ «Տեղեկատվական աջակցության և քաղաքացիական կրթության կենտրոն» հասարակական կազմակերպության հիմնադիր նախագահն է։

Հայաստանի աշխատանքային իրավունքի վերաբերյալ մի շարք ձեռնարկների համահեղինակ է։ 2013 թվականին ճանաչվել է Հայաստանի փաստաբանական դպրոցի տարվա լավագույն դասախոս։

## Քաղաքական գործունեություն
2018 թվականի դեկտեմբերի 9-ին համապետական ընտրական ցուցակով ընտրվել է Ազգային ժողովի պատգամավոր «Իմ քայլը» կուսակցությունների դաշինքի կազմում։

2021 թվականի հունիսի 20-ին ընտրվել է Ազգային ժողովի պատգամավոր «Քաղաքացիական պայմանագիր» կուսակցության ցուցակով։

2021 թվականի օգոստոսի 12-ից Հայաստանի ԱԺ աշխատանքի և սոցիալական հարցերի մշտական հանձնաժողովի նախագահ։

## Ընտանիք
Ամուսնացած է։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Քաղաքացիական պայմանագիր կուսակցության անդամներ
Կատեգորիա:21-րդ դարի հայ քաղաքական գործիչներ
Կորիյամա

right|thumb|Կորիյամայի քաղաքապետարան
, քաղաք Ճապոնիայում՝ Ֆուկուսիմա պրեֆեկտուրայում։

2018 թվականի ապրիլի 1-ի տվյալների համաձայն՝ քաղաքի բնակչությունը կազմում է 333 108 մարդ, իսկ բնակչության խտությունը՝ 435 մարդ/կմ2։ Քաղաքը զբաղեցնում է 757,20 կմ2 տարածք։ Կորիյաման համարվում է կենտրոնական քաղաք։ Ֆուկուսիմա պրեֆեկտուրայի համար առևտրական քաղաքի նշանակություն ունի։

## Աշխարհագրություն
Կորիյաման գտնվում է Ֆուկուսիմա պրեֆեկտուրայում։

### Հարևան քաղաքներ
*Սուկագավա
*Այզու Վակամացու
*Նիհոնմացու
*Տամուրա
*Մոտոմիյա
*Օտամա
*Տենեյ
*Հիրատա
*Միհարու
*Օնո
*Ինավասիրո

### Բնակչություն
Քաղաքի բնակչության շարժը ներկայացված է աղյուսակում։

### Կլիմա
Կորիյամայի կլիման հասարակածային մուսսոնային է։ Բնութագրվում է մեղմ ամառներով և ցուրտ ու ձնառատ ձմեռներով։ Կորիյամայի միջին տարեկան ջերմաստիճանը կազմել է 11.9&nbsp;°C։ Անձրևների միջին տարեկան քանակը կազմել է 1216&nbsp;մմ
։

## Ծանոթագրություններ

## Արտաքին հղումներ
*Քաղաքի պաշտոնական կայք  
*Koriyama City Guide 2017  (Ճապոներեն/Անգլերեն)

Կատեգորիա:Ճապոնիայի քաղաքներ
Հակոդատե

, քաղաք և նավահանգիստ Ճապոնիայի Հոկայդո պրեֆեկտուրայի Օսիմա ենթապրեֆեկտուրայում։ Գտնվում է ճապոնական Հոկայդո կղզու վրա։ Համարվում է Օսիմա ենթապրեֆեկտուրայի մայրաքաղաքը։

2011 թվականի հուլիսի 31-ի տվյալների համաձայն՝ քաղաքի բնակչությունը կազմում է 279 851 մարդ, իսկ բնակչության խտությունը՝ 412,83 մարդ/կմ2։ Քաղաքը զբաղեցնում է 677,77 կմ2 տարածք։ Համարվում է Հոկայդո պրեֆեկտուրայի մեծությամբ երրորդ քաղաքը՝ Սապորոյից և Ասահիկավայից հետո։

## Պատմություն
Հակոդատեն եղել է Ճապոնիայի առաջին քաղաքը, որի նավահանգստում իրականցվել է միջազգային առևտուր, և համարվել է Ճապոնիայի ամենակարևոր նավահանգստային քաղաքներից մեկը։ Մինչև 1934 թվականի «Մեծ հրդեհ»-ը՝ համարվել է Հոկայդո պրեֆեկտուրայի ամենամեծ քաղաքը։

## Աշխարհագրություն
thumb|Քաղաքի համայնապատկերը Հակոդատե լեռից
thumb|Հակոդատեն ձմեռային գիշերով

Հակոդատեն տեղակայված է Կամեդա թերակղզու վրա։

Քաղաքը գտնվում է Հակոդատե լեռան մոտ։ Վերջինս անտառապատ լեռ է, որի գագաթին կարելի է հասնել մեքենայով, ճոպանուղով կամ ոտքով։ Այցելուները կարող են բարձրանալ գագաթը նաև հատուկ տուրիստական ավտոբուսներով։ Գագաթից հիանալի տեսարան է բացվում դեպի գիշերային քաղաքը։ Այն համարվում է Ճապոնիայի ամենագեղեցիկ քաղաքային տեսարաններից մեկը։

### Հարևան քաղաքներ և գյուղեր
* Հոկուտո 
* Նանաե 
* Սիկաբե

### Լեռներ
[thumb|400px|Հակոդատեի համայնապատկերը [Հակոդատե (լեռ)|համանուն լեռից]]
* E լեռ (618 մ)
* Հակոդատե (334 մ)

### Գետեր
* 
* 
* 

## Կլիմա
Հակոդատեի կլիման մերձարևադարձային մուսսոնային է՝ շոգ ամառներով և զով ձմեռներով։





## Տնտեսություն
Մինչ ընկերության լուծարվելը՝ «Air Hokkaido»-ի գլխամասային գրասենյակը տեղակայված է եղել Հակոդատեում։

## Ծանոթագրություններ

## Արտաքին հղումներ
*Քաղաքի պաշտոնական կայք

Կատեգորիա:1454 թվականին հիմնադրված բնակավայրեր
Կատեգորիա:Հոկայդո պրեֆեկտուրայի քաղաքներ
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Միրեյա Լալագունա

**Միրեյա Լալագունա Ռոյո** (), իսպանացի դերասանուհի, մոդել և գեղեցկության թագուհի, որը թագադրվել է Միսս Իսպանիա 2015 մրցույթում, իսկ նույն տարվա դեկտեմբերին Սանյայում հաղթել Միսս Աշխարհ 2015 մրցույթում։ Միսս Աշխարհ 2014 Ռոլին Ստրաուսը Հարավային Աֆրիկայից թագադրել է նրան արարողության ավարտին։ Նա առաջին Միսս Աշխարհն է Իսպանիայից։

Նա Դանիայի մայրաքաղաք Կոպենհագենի համալսարանում ձեռք է բերել դեղագործի աստիճան:

## Ցուցադրություն
### Miss Atlántico Internacional 2014
2014 թվականին Միրեյան թագադրվել է որպես  Miss Atlántico Internacional 2014` հաղթելով ցուցադրությունում հաջողության հասած Լորենա Ռոմասոյին։

### Միսս Աշխարհ Իսպանիա 2015
Միրեյան հաղթել է նաև Միսս Աշխարհ Իսպանիա 2015 մրցույթում 2015 թվականի հոկտեմբերի 24-ին Իսպանիայի Մալագա տաճարում։

### Միսս Աշխարհ 2015
Նա ներկայացրել է Իսպանիան Միսս Աշխարհ 2015 մրցույթում, որն անցկացվել է Սանյայում, Չինաստան։ Նա 2015 թվականի դեկտեմբերի 19-ին թագադրվել է որպես Միսս Աշխարհ 2015։ Իսպանիան առաջին անգամ էր դառնում Միսս Աշխարհի հաղթող։ Դա միայն երկրորդ մեծ տիտղոսն էր Ամպարո Մունյոսից հետո, որը հաղթել էր Միսս Տիեզերք 1974 մրցույթում։

Որպես աշխարհի գեղեցկության թագուհի՝ նա ճանապարհորդել է դեպի Ինդոնեզիա, Պուերտո Ռիկո, Միացյալ Նահանգներ (մի քանի անգամ), Հնդկաստան, Քենիա, Ռուսաստան, Չինաստան (մի քանի անգամ), Ֆիլիպիններ, Կորեա, Անգլիա, Հարավային Աֆրիկա, Գանա, Մեքսիկա, Բրազիլիա, Իտալիա, Ջերսի և Իսպանիա։

## Ծանոթագրություններ

## Արտաքին հղումներ
*

Կատեգորիա:Իսպանացի դերասանուհիներ
Կատեգորիա:Իսպանացի մոդելներ
Կատեգորիա:Կոպենհագենի համալսարանի շրջանավարտներ
Կատեգորիա:Միսս Աշխարհ
Կատեգորիա:Միսս Աշխարհ հաղթողներ
Կատեգորիա:Մոդելներ այբբենական կարգով
Հակոդատե (լեռ)

thumb|300px|Հոկադատե քաղաքի տեսարանը համանուն լեռից
, լեռ Ճապոնիայի Հոկայդո պրեֆեկտուրայի Հակոդատե քաղաքում։ Լեռան բարձրությունը կազմում է 334 մ։

Հակոդատե լեռը հայտնի է իր գագաթից դեպի ծովածոցը և քաղաքը բացվող տեսարաններով։ Համարվում է Ճապոնիայի ամենագեղեցիկ տեսարաններից մեկը և դասվում է Հոնգ Կոնգ և Նապլես լեռների տեսարանների հետ մի շարքի։
Գագաթ կարելի հասնել ոտքով, հեծանվով, մեքենայով և ճոպանուղով։ Քաղաքի այցելուները կարող են բարձրանալ լեռնագագաթը նաև զբոսաշրջային ավտոբուսներով։

## Ծանոթագրություններ

## Տես նաև
* Հակոդատե

## Արտաքին հղումներ

* Hakodate Yama - Geological Survey of Japan

Կատեգորիա:Լեռներ այբբենական կարգով
Կատեգորիա:Ճապոնիայի լեռներ
Ամստերդամի ֆոնդային բորսա

**Ամստերդամի ֆոնդային բորսա**, այն Ամստերդամում գոյություն ունեցող ֆոնդային բորսայի նախկին անվանումն է։ 2000 թվականի սեպտեմբերին այն միավորվեց Բրյուսելի և Փարիզի ֆոնդային բորսաներին հետ, և ձևավորվեց միասնական ընկերություն՝ Եվրոնեքսթ (*Euronext*) անվանմամբ, որն այժմ առավել հայտնի է որպես Եվրոնեքսթ Ամստերդամ։

[thumb|400px|Հոլանդական Օստ-հնդկական ընկերության 2,400 ֆլորին արժողությամբ պարտատոմս՝ [1623 թվականի նոյեմբերի 7]]

## Պատմություն
Ամստերդամի ֆոնդային բորսան աշխարհում ամենահինն է։ Այն հիմնվել է 1602 թվականին Հոլանդական Օստ-հնդկական կազմակերպության կողմից (*Verenigde Oostindische Compagnie*, կամ *"VOC"*)՝ հետագայում վերանվանվելով Ամստերդամի բորսա, առաջինն է սկսել արժեթղթերի առք ու վաճառք իրականացնել։ Բորսայի պատմության մեջ հատկանշական է 1608 թվականին հիմնված Ամստերդամի ապրանքային բորսան։ Հենց Ամստերդամի բորսայում է առաջին անգամ ներդրվել ապրանքերի օրինակներով և ձևանմուշներով առևտուրը, իսկ հետագայում արդեն սահմանվել են ապրանքների որակական նորմեր, ինչն էլ թույլ էր տալիս առևտուր իրականացնել՝ առանց ապրանքը բորսա ներկայացնելու։

Ամստերդամի բորսան առաջինն էր, որ սկսեց իրականացնել արժեթղթերով գործարքներ։ Առևտուրն իրականացվում էր Հոլանդիայի, Անգլիայի, Պորտուգալիայի պետական փոխառու պարտատոմսերով, Հոլանդական և Բրիտանական Օստ-հնդկական, իսկ ավելի ուշ՝ Վեսթ-հնդկական առևտրային ընկերության բաժնետոմսերով։ Այս բորսայում գնանշվել են ընդամենը 44 անուն արժեթղթեր։

## Ծանոթագրություններ

Կատեգորիա:Ամստերդամի տնտեսություն
Կատեգորիա:Ֆոնդային բորսաներ
Կատեգորիա:2000 հիմնադրումներ Նիդերլանդներում
Կատեգորիա:Ամստերդամի պատմություն
Կատեգորիա:Եվրոնեքսթ
Կատեգորիա:1602 հիմնադրումներ Հոլանդական Հանրապետությունում
Հակոդատե (այլ կիրառումներ)

**Հակոդատե**, կարող է վերաբերել՝
* Հակոդատե՝ քաղաք և նավահանգիստ Ճապոնիայի Հոկայդո պրեֆեկտուրայի Օսիմա ենթապրեֆեկտուրայում
* Հակոդատե՝  լեռ Ճապոնիայի Հոկայդո պրեֆեկտուրայի Հակոդատե քաղաքում
Կուրե

, քաղաք Ճապոնիայում՝ Հիրոսիմա պրեֆեկտուրայում, խոշոր նավահանգիստ և նավաշինական կենտրոն։

2015 թվականի մայիսի 1-ի տվյալների համաձայն՝ քաղաքի բնակչությունը կազմում է 228 030 մարդ, իսկ բնակչության խտությունը՝ 646 մարդ/կմ2։ Քաղաքը զբաղեցնում է 352,80&nbsp;կմ² տարածք։

## Աշխարհագրություն
Կուրեն գտնվում է Հիրոսիմա քաղաքից 20 կիլոմետր հեռավորության վրա և սահմանակցում է Ներքին Ճապոնական ծովի հետ։ Քաղաքը մոտ է Սետոնակայի ազգային պարկին։

### Կլիմա
Կուրեում կլիման հասարակածային մուսսոնային է։ Բնութագրվում է շոգ ամառներով և զով ձմեռներով։ Տեղումները նկատվում են ողջ տարվա ընթացքում, առավել առատ են ամռանը։

## Քույր քաղաքներ
2017 թվականի սեպտեմբերի տվյալների համաձայն՝ Կուրեն համարվում է հետևյալ քաղաքների քույր քաղաքը․

* Բրեմերթոն, ԱՄՆ (1970 թվականի օգոստոսից)
* Մարբելյա, Իսպանիա (1990 թվականի դեկտեմբերից)
* Չինհեգու, Հարավային Կորեա (1999 թվականի օգոստոսից)
* Ցզիլուն, Թայվան (2017 թվականի ապրիլից)

## Ծանոթագրություններ

## Արտաքին հղումներ
* Կուրե քաղաքի պաշտոնական կայք 
* Kure City Travel and Event Guide 

Կատեգորիա:1902 թվականին հիմնադրված բնակավայրեր
Կատեգորիա:Հիրոսիմա պրեֆեկտուրայի քաղաքներ
Կատեգորիա:Ճապոնիայի բնակավայրեր
Կատեգորիա:Ճապոնիայի հատուկ քաղաքներ
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Խաչիկ Պողոսյան (գրող)

**Խաչիկ (Խաչատուր) Սերոբի Պողոսյան** (), հայ գրականագետ, դրամատուրգ։ ԽՍՀՄ գրողների միության անդամ 1944 թվականից։

## Կենսագրություն
Խաչիկ Պողոսյանը ծնվել է 1912 թվականի հունվարի 21-ին, Ղզլթամուր՝ Աշտարակի շրջանի Ոսկեվազ գյուղում։ Նախնական կրթությունն ստացել է հայրենի գյուղում, ապա սովորել է Օշականում, Վաղարշապատում, Երևանում։ 1950 թվականին ավարտել է ԽՍՀՄ գրողների միությանն առընթեր գրական բարձրագույն դասընթացները, 1960 թվականին՝ Երևանի հեռակա մանկավարժական ինստիտուտը։ 1931-1932 թվականներին ուսուցիչ է եղել Ստեփանավանի շրջանի Ղզղալա գյուղում, 1935-1936 թվականներին՝ Աշտարակի շրջանի Բյուրական գյուղում։ 1936-1940 թվականներին աշխատել է Թբիլիսիի հայկական թատրանում՝ որպես դերասան և գրական աշխատող, ապա եղել է Վրաստանի ռադիոկոմիտեի հայկական հաղորդումների գեղարվեստական խմբագիր։ 1940-1941 թվականներին խմբագիր է եղել Հայպետհրատում։ Մասնակցել է Հայրենական մեծ պատերազմին։ Տարբեր տարիների աշխատել է «Սովետական արվեստ», «Սովետական գրականություն» ամսագրերի, «Գրական թերթ» և «Սովետական Հայաստան» թերթերի խմբագրություններում, Արտասահմանյան երկրների հետ բարեկամության և մշակութային կապի հայկական ընկերությունում։ 1953-1979 թվականներին որպես ավագ խմբագիր՝ աշխատել է «Սովետական գրող» հրատարակչությունում։ Կազմել և հրատարակության է պատրաստել հայ դասական գրողների (Նար-Դոս, Րաֆֆի, Ալեքսանդր Ծատուրյան, Պերճ Պռոշյան) երկերի հատորները։ ԽՄԿԿ անդամ 1945 թվականից։

## Երկեր
* Վեպեր և կերպարներ (սովետական արձակի քննական տեսություն), Երևան, Հայպետհրատ, 1961, 250 էջ։
* Երկու դրամա, Երևան, «Սովետական գրող», 1978, 196 էջ։

### Թարգմանություններ (ռուսերենից)

* Վադիմ Կոժինով, «Արվեստի տեսակները», Երևան, Հայպետհրատ, 1962, 179 էջ։
* Թուր Հեյերդալ, «Դրախտի որոնումները», Երևան, «Հայաստան», 1965, 210 էջ։

## Ծանոթագրություններ

Կատեգորիա:ԽՍՀՄ գրողների միության անդամներ
Կատեգորիա:Հայ գրականագետներ
Կատեգորիա:Հայ դրամատուրգներ
Կատեգորիա:Հայ թարգմանիչներ
Կատեգորիա:Հայրենական մեծ պատերազմի հայ մասնակիցներ
Հնդկաստանի կառավարության դրամահատարան, Նոիդա

**Հնդկաստանի կառավարության դրամահատարան, Նոիդա**, Հնդկաստանի չորս դրամահատարաններից մեկը՝ տեղակայված Նոիդայում, Ուտար Պրադեշ նահանգ, դրամահատարանն արտադրությունը սկսել է 1988 թվականի հուլիսին, և այն Հնդկաստանի միակ դրամահատարանն է, որ հիմնադրվել է Հնդկաստանի անկախություն ձեռք բերելուց սկսած, 1947 թվականին։ Այն արտադրեց Հնդկաստանի՝ չժանգոտող պողպատից առաջին մետաղադրամները և դրա հետ մեկտեղ իրենց երկրի համար մետաղադրամներ արտադրելուց բացի՝ արտադրում է մետաղադրամներ այլ երկրների համար։

## Պատմություն
1984 թվականին Հնդկաստանի կառավարությունը որոշեց հիմնադրել նոր դրամահատարան Հնդկաստանի Ուտար Պրադեշ նահանգւժի Նոիդա քաղաքում։ Տարեկան 2,000 միլիոն մետաղադրամների արտադրական հզորությամբ՝ նոր դրամահատարանը ստեղծվեց Հնդկաստանի մետաղադրամների աճող պահանջարկը բավարարելու համար։ 1986 թվականի հունվարին նախագիծը մեկնարկեց Հնդկաստանի ֆինանսների նախարարության տնտեսական գործերի դեպարտամենտի կողմից 30 կրոր (համարժեք 2017 թվականի 291 կրորին կամ 40 միլիոն ԱՄՆ դոլարին) բյուջեով։ Դրամահատարանի կառուցումը ժամանակին ավարտվեց, և այն սկսեց մետաղադրամների արտադրությունը 1988 թվականի հուլիսին։ Այն Հնդկաստանի համար արտադրեց առաջին չժանգոտող պողպատից մետաղադրամները։

## Կազմակերպություն
2006 թվականի հունվարի 13-ից սկսած Հնդկաստանի կառավարությունը Նոդիայում հանդիսանում է Հնդկաստանի սահմանափակ տպագրության և դրամահատության կորպորացիայի մասը։ Այն ղեկավարվում է տնօրենների խորհրդի կողմից։
Since 13 January 2006, the India Government Mint at Noida has been a part of Security Printing & Minting Corporation of India Limited. It is headed by a board of directors.

## Դրամահատարանային տարբերանշան
Հնդկաստանի կառավարության դրամահատարանում՝ Նոդիայում հատված մետաղադրամները կրում են «փոքր կամ մեծ կետ» դրամահատարանային տարբերանշան (**<big>°</big>** or **o**):

250px|մինի|կենտրոն|Ռուփի մետաղադրամների վրա՝ Նոդիայի դրամահատարանի տարբերանշանը (Վերևում գտնվող պատկերը Մեքսիկայի տարբերանշանն է կրում, ոչ թե Նոիդայինը)

## Արտադրություն
Հնդկաստանի համար մետաղադրամների արտադրությունից բացի՝ դրամահատարանը մետաղադրամներ է արտադրում նաև Թաիլանդի և Դոմինիկյան Հանրապետության համար։ 2012 թվականից սկսած դրամահատարանը ներկայացրեց գիշերային-արտադրանք։ 2016 թվականին՝ Հնդկաստանի դրամական բարեփոխումից առաջ, դրամահատարանն արտադրում էր մետաղադրամների ընդհանուր քանակի 40 %-ը և ուներ 400 կրոր (56 միլիոն ԱՄՆ դոլար) մետաղադրամների տարեկան արժեքի թիրախ։ Այս արտադրությունը հետագայում աճեց՝ արժույթի հոսունության պակասի պատճառով։

## Ծանոթագրություններ

Կատեգորիա:Դրամագիտություն
Կատեգորիա:Հնդկաստանի տնտեսություն
Կատեգորիա:Մետաղադրամ
Նիկոլայ Ռերիխի հուշարձան (Սանկտ Պետերբուրգ)

աջից|մինի|Հուշարձանի վրայի գրությունը
աջից|մինի| Հուշարձանի հեղինակները` քանդակագործ Վ. Վ. Զայկոն և ճարտարապետ Յ. Ֆ. Կոժինը
**Նիկոլայ Ռերիխի հուշարձան** (), հուշարձան Ռուսաստանի Սանկտ Պետերբուրգ քաղաքում, որը նվիրված է անվանի նկարիչ Նիկոլայ Ռերիխին։ Բացվել է 2010 թվականի նոյեմբերի 9-ին։ Հուշարձանը գտնվում է Բոլշոյ պողոտայի և Վասիլևյան կղզու 25-րդ գծի խաչմերուկում՝ «Վասիլեոստրովեց» զբոսայգում։ 3,5 մետր բարձրությամբ հուշարձանը պատրաստված է կարելական գրանիտից։ Քանդակագործն է Վ. Վ. Զայկոն, ճարտարապետը՝ Յ. Ֆ. Կոժինը։

## Հուշարձանի ստեղծման պատմություն
Հուշարձանի նախագիծը ստեղծել է քանդակագործ Վիկտոր Վլադիմիրովիչ Զայկոն։ 2002 թվականի ապրիլի 16-ին քաղաքաշինական խորհուրդը հաստատել է նախագիծը։

Հուշարձանի տեղադրման վայրն ընտրվել է ոչ պատահականորեն։ Նիկոլայ Ռերիխի կյանքի զգալի մասը կապված է Վասիլևյան կղզու հետ։ Նկարիչը ծնվել է 1874 թվականի սեպտեմբերի 27-ին (հոկտեմբերի 9) Սանկտ Պետերբուրգում, Վասիլևյան կղզում, Համալսարանի առափնյա փողոցում։ Վասիլևյան կղզու հետ են կապված ուսումնառության և նկարչի կայացման տարիները։ Այստեղ է գտնվել Կ. Ի. Մայի գիմնազիան, որտեղ նա ստացել է միջնակարգ կրթությունը։ Այնուհետև Ռերիխը սովորել է միաժամանակ Արվեստի ակադեմիայում և Սանկտ Պետերբուրգի համալսարանի իրավաբանական ֆակուլտետում։ Ուսանողական տարիներին Նիկոլայ Կոնստանտինովիչը մասնակցել է Կայսերական ռուսական հնագիտական ընկերության գործունեությանը։ Վասիլևյան կղզում գտնվող Գեղարվեստի կայսերական ակադեմիայի եկեղեցում է կայացել նաև Նիկոլայ Ռերիխի և Ելենա Շապոշնիկովայի պսակադրությունը։

2006 թվականի փետրվարի 17-ին Սանկտ Պետերբուրգի նահանգապետ Վալենտինա Մատվիենկոն ստորագրել է Սանկտ Պետերբուրգի կառավարության «Ն. Կ. Ռերիխի հուշարձանը տեղադրելու մասին» թիվ 156 որոշումը։

## Ծանոթագրություններ

## Արտաքին հղումներ
* «Рериха воплотили в граните» репортаж канала НТВ в день открытия памятника
* «Памятник Николаю Рериху» сюжет о памятнике канала ТВ100

Կատեգորիա:2010 հիմնադրումներ Ռուսաստանում
Կատեգորիա:Սանկտ Պետերբուրգի հուշարձաններ
Բեյթ Լեսին թատրոն

**Բեյթ Լեսին թատրոն** (, *Teatron Bet Lessin*), թատրոն Թել Ավիվում։

## Պատմություն
Բեյթ Լեսին թատրոնը հիմնադրվել է 1980 թվականին իսրայելական արհմիության` Հիստադրուտի կողմից։ Թատրոնը կոչվել է ամերիկացի բանաստեղծ և հրապարակախոս, թարգմանիչ և լրագրող Ավրոմ Լեսինի անվամբ, որը գրել է իդիշերենով։

Թատրոնի հիմնադիրն է համարվում թատերական պրոդյուսեր, մենեջեր և ռեժիսոր Յակով Ակմոնը։ 1993 թվականին թատրոնը դուրս եկավ Հիստադրուտի վերահսկողությունից։ Հենց այդ ժամանակ էլ թատրոնի գլխավոր տնօրեն և գեղարվեստական ղեկավար նշանակվեց Ցիպի Պինեսը։ 1995 թվականին Ավիշայ Միլշտեյնը նշանակվեց թատերական դրամատուրգ։ Թատրոնը ղեկավարում է Բեյթ Լեսին թատերական ասոցիացիան, որը պատկանում էր Թել Ավիվ-Յաֆոյի քաղաքապետարանին և Աշխատանքի ընդհանուր ֆեդերացիային։ 2004 թվականից կազմակերպության նախագահն է համարվում Ուզի Բարամը։

## Գեղարվեստական տեսլական
Անցած տարիների ընթացքում Բեյթ Լեսին թատրոնը բեմադրել է հազարից ավելի ներկայացումներ՝ ժամանակակից եվրոպական, ամերիկյան և իսրայելական հեղինակների պիեսների հիման վրա։ Ցիպի Պինեսի թատրոնը գեղարվեստական տեսլականի ոգով սկսեց կենտրոնանալ ուշագրավ իսրայելական ստեղծագործությունների վրա, որոնց մեծ մասում արտացոլված է Իսրայելի սոցիալ-տնտեսական իրավիճակը։ Այդպիսի օրինակ է համարվում ռեժիսոր Գիլադ Կիմխիի կողմից Գուրա Կորենի պիեսի հիման վրա բեմականացված «Սահմանափակում» ներկայացումը։

2005 թվականին թատրոնի կողմից բեմականացված «Միկվա» ներկայացումը դարձավ Իսրայելական թատերական մրցանակի դափնեկիր։

Այսօր Բեյթ Լեսին թատրոնը համարվում է Իսրայելի առաջատար թատրոններից մեկը։

## Թատրոնի վերակառուցում
Հիմնադրման օրվանից Բեյթ Լեսին թատրոնը գտնվում էր Թել Ավիվի Վեյցմանի փողոցում, իսկ 2003 թվականից նրա գլխավոր մասը տեղափոխվեց  Դիզենգոֆ փողոցի 101 հասցեում գտնվող «Անցում» պասաժ, որտեղ նախկինում տեղակայված էր Կամերային թատրոնը։ Այս տեղափոխման արդյունքում ավելացավ  թատրոնի նստատեղերի քանակը, հնարավոր դարձավ բեմականացնել ավելի մեծ և թանկարժեք ներկայացումներ, ինչպիսիք են՝ «Չիկագո», «Տղաները և տիկնիկները» մյուզիքլները։

2010 թվականին Թել Ավիվի քաղաքապետարանը սկսեց վերակառուցել Դիզենգոֆի փողոցում գտնվող թատրոնի շենքը և ամբողջ «Անցում» պասաժը։ Նախագծի արժեքը կազմեց 110 միլիոն շեքել։ Վերակառուցման արդյունքում ավելացավ ևս մեկ թատերական դահլիճ։ Այդ նպատակով Թել Ավիվի քաղաքապետարանը ձեռք բերեց «Անցում» կինոթատրոնը, որը գտնվում էր համանուն պասաժի առաջին հարկում և նկուղում։ Նրա տեղում կառուցվեց 430 տեղանոց թատերական դահլիճը, որն էլ դարձավ թատերական համալիրի մի մասը։ Բացի այդ, հին  թատերական դահլիճը վերակառուցվեց և ընդլայնվեց մինչև 900 տեղ, որն էլ այն դարձրեց ավելի ժամանակակից թատրոն։ 2015 թվականին թատերական գրասենյակները տեղափոխվեցին Դրույանովի փողոցի Բեյթ Կլյալ։ 2016 թվականից թատրոնը ներկայացումներ է տալիս նաև Թել Ավիվի երեք թանգարաններում։ 2018 թվականի փետրվարին քանդվեց Վեյցմանի փողոցում գտնվող թատրոնի հին շենքը։

## Ծանոթագրություններ

## Արտաքին հղումներ
* Պաշտոնական կայք
* Beit Lessin English Homepage 

Կատեգորիա:1978 հիմնադրված թատրոններ
Կատեգորիա:Թել Ավիվի թատրոններ
Կատեգորիա:Թել Ավիվի շենքեր և կառույցներ
Բալամուրալի Ամբատի

**Բալամուրալի Ամբատի** (, ), հնդկական ծագումով ամերիկացի ակնաբան, 1995 թվականի մայիսի 19-ից հայտնի է որպես պատմության մեջ պաշտոնապես ամենաերիտասարդ բժիշկ մասնագետ։

## Կենսագրություն
### Ծնունդ, վաղ տարիներ

Բալամուրալի Ամբատին ծնվել է հնդկական Վելլուրու քաղաքում և 3 տարեկանում ԱՄՆ է տեղափոխվել ծնողների և ավագ եղբոր հետ։

Նրա հայրը՝ Ռաո Ամբատին, արդունաբերության ինժեներ էր, մայրը՝ մաթեմատիկայի ուսուցչուհի և լեզվաբան (նա թամիլերենի մասնագետ էր, որը տարածված է Հնդկաստանի Թամիլ Նադու նահանգում, որտեղից տեղափոխվել էր Ամբատիի ընտանիքը)։ Նրա ավագ եղբայրը՝ Ջայակրիշնա Ամբատին, բժիշկ է։

Չորս տարեկանում Բալամուրալին եռման ջրից խորը այրվածքներ է ստացել երկու ոտքերին և հիվանդանոցում բուժվել է 3 ամիս։ Նա տարել է 3 վիրահատություն և, տեսնելով բժիշկների և բուժքույրերի աշխատանքը հիվանդանոցում, որոշել է դառնալ բժիշկ, որպեսզի օգնի այլ մարդկանց։ 
9 տարեկան հասակում Ամբատին ներգրվվել է տաղանդավոր երիտասարդների համար համալսարանական մաթեմատիկական ծրագրում։ 11 տարեկան հասակում Բալամուրալին ավարտել է «Բալթիմոր Սիթի քոլեջ» ավագ դպորցը։ Ուսումնառության ժամանակ նրան սկսել է հետաքրքրել նաև կենսաբանությունը։

11 տարեկան հասակում նա 17-ամյա եղբոր հետ գիրք է գրում ՁԻԱՀի ուսումնասիրության մասին, որի համար Ջայակրիշնա Ամբատին արժանանում է Ամերիկյան բժշկական ասոցիացիայի մրցանակի։ Չնայած իր հետագա ձեռք բերումներին՝ 2011 թվականին տված հարցազրույցի ժամանակ Բալամուրալի Ամբատին նշել է, որ ինքն այդ մրցանակով ամենաշատն է հպարտանում։ Գիրքը գրված էր ուսանող բժիշկների համար։ Այդպիսով, նրա կարծիքով 1989 թվականին այն բարձրացրել է ապագա բժիշկների զգուշավորությունն այս վտանգավոր հիվանդության հանդեպ։

### Կրթություն
thumb|150px|Նորթ Շոր համալսարանի հիվանդանոցը, որտեղ Բալամուրալի Ամբատին անցել է ինտերնատուրան

Բալամուրալի Ամբատին 13 տարեկանում գերազանցությամբ ավարտել է Նյու Յորքի համալսարանի բժշկական դպրոցը։ 1995 թվականի մայիսի 19-ին 17 տարեկանում նա ստացել է բարձրագույն բժշկական կրթություն՝ ավարտելով Մաունթ Սինայ բժշկության դպրոցը։ Համալսարանից հետո 4 տարի «ներքին հիվանդություններ» մասնագիտացմամբ օրդինատուրա է սովորել Նորթ Շոր համալսարանի բժշկական կենտրոնում։ 1996 թվականի ամռանը Բալամուրալի Ամբատին դարձել է Հարվարդի բժշկական դպրոցի կլինիկական օրդինատոր։

### Որպես բժիշկ
Բալամուրալին վաղ տարիքից զարգացվածությամբ գերազանցել է իր ընկերներին։ Օրինակ, արդեն 4 տարեկանում նա կարողացել է հաշվել։ Բալամուրալի Ամբատին հետաքրքրվել է շախմատով, բասկետբոլով և սեղանի թենիսով։ Բալամուրալին հստակ որոշում է կայացրել դառնալ առավել երիտասարդ բժիշկ։ Չնայած գիտության ոլորտում նրա ունեցած ձեռքբերումներն՝ Ամբատիի խոսքով իրեն երբևէ «տարօրինակ» չեն անվանել։ Նա նաև վստահեցնում է, որ եթե անգամ իր այցելուները իմանում էին իր տարիքի մասին, նրանք դրան առանց նախապաշարումների էին մոտենում։

Բ. Ամբատին իր ընտանիքի հետ միասին հիմնել է  AVASC Foundation հիմնադրամը՝ նպատակ ունենալով օգնել մաթեմատիկայով և առհասարակ գիտությամբ զբաղվող տաղանդավոր ուսանողներին, ինչպես նաև՝ բարելավել առողջապահությունը Հնդկաստանում։

## Գնահատական
Նորթ Շոր համալսարանի ինտերնատուրայի ծրագրի ղեկավար Փիթեր Ռեյզերը 18-ամյա Ամբարտիի մասին ասել է. «Նա թիմային խաղացող է, լավ պատրաստված է և շատ հասուն»։

## Ծանոթագրություններ

Կատեգորիա:Հրաշամանուկներ
Կատեգորիա:Յուտայի համալսարանի շրջանավարտներ
Կատեգորիա:Ամերիկացի բժիշկներ
Լայնատերևուկ օրհնված

**Լայնատերևուկ օրհնված** (), բարդածաղկավորների ընտանիքին պատկանող դեղաբույս։

## Նկարագրություն
Մինչև 50 սմ բարձրությամբ միամյա խոտաբույս է։ Արմատը առանցքային է, ցողունը՝ ոստայնաթավ ճյուղավոր։ Կոշտ, փետրափև կտրտված, բաց կանաչ տերևները ունեն փշոտ եզրեր։ Սուր ատամնաեզր, ստորին երկար տերևները կոթունավոր են, իսկ ցողունի միջին և վերին տերևները՝ նստադիր և ցողունագիրկ։ Գագաթային զամբյուղի հիմքային մասում գտնվող բազմաշարք տերևակերպ փաթաթոցում հավաքված են դեղնավուն-սպիտակավուն ծաղիկները։ Կղմինդրաձև դասավորված փաթաթոցի տերևիկները ավարտվում են սուր և կոշտ փշերով։ Մերկ և փայլուն պտուղը նիստավոր, դեղնաշագանակագույն սերմիկ է՝ կոշտ փոփուլիկով։

## Տարածվածություն
Աճում է ստորին և միջին լեռնային գոտիների քարքարոտ և կավային լանջերին, կիսաանապատներում լեռնային տափաստաններում, ճանապարհների եզրերին, աղբավայրերում։ Հանդիպում է Շիրակի, Տավուշի, Գեղարքունիքի, Կոտայքի, Արմավիրի, Արարատի, Վայոց ձորի, Սյունիքի մարզերում։ Երբեմն աճեցվում է։

## Նշանակություն
Բուժական նպատակով օգտագործվում են այս բույսի տերևներն ու ցողունների վերին հատվածը ծաղկաբողբոջներով։ Երբեմն օգտագործում են դառը լիկյուրներ պատրաստելիս (բենեդիկտին), օծանելիքի արտադրության մեջ և որպես համեմունք։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:Միամյա բույսեր
Կատեգորիա:Խոտաբույսեր
Կաքավկրկուտ դեղատու

**Կաքավկրկուտ դեղատու** (), գաղտրիկազգիների ընտանիքին պատկանող դեղաբույս։

## Նկարագրություն
Եկարավուն-նշտարաձև կոշտ տերևներով փափկաթավ, 30-100 սմ բարձրությամբ բազմամյա խոտաբույս է։ արմատ հաստ մուգ կարմիր է։ Ոլորակներ կազմելով՝ դեղանասպիտակավուն ձագարաձև պսակով կանոնավոր ծաղիկները աճում են ցողունի վերին մասում։ 5 առէջներ երկարավուն փոշեպարկերով ամրացված են պսակի ուղիղ խողովակաձև մասում, հնգանդամ բաժակը բաժանված է գծային մասերի։ Պտուղները (4) երկարավուն-ձվաձև, հարթ սրածայր սպիտակ փայլուն ընկուզիկներ են։

## Տարածվածություն
Աճում է լեռնային գոտիների թփուտներում, այգիներում, անտառաեզրերին։ Հանդիպում է Լոռու, Տավուշի, Վայոց ձորի, Սյունիքի մարզերում։

## Նշանակություն
Բուժական նպատակներով օգտագործում են այս բույսի բոլոր մասերը՝ արմատները, ցողունները, տերևները, ծաղիկներն ու պտուղները։ Այն օգտագործվել է Եվրոպական, Տիբեթական և Չինական ժողովրդական բժշկության մեջ։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Գաղտրիկազգիներ
Կատեգորիա:Խոտաբույսեր
Կատեգորիա:Բազմամյա բույսեր
Կատեգորիա:1753 թվականին նկարագրված բույսեր
Լենինգրադի լեռնային ինստիտուտի ուսանողների և դասախոսների հուշարձան

**Լենինգրադի լեռնային ինստիտուտի ուսանողների և դասախոսների հուշարձան** (), հուշարձան Ռուսաստանի Սանկտ Պետերբուրգ քաղաքում։ Տեղադրվել է 1976 թվականին Լենինգրադի (այժմ` Սանկտ Պետերբուրգ) Գ. Վ. Պլեխանովի անվան պետական լեռնային ինստիտուտի տարածքում` ի պատիվ Հայրենական մեծ պատերազմի ռազմաճակատում և Լենինգրադի պաշարման զոհված ուսանողների և դասախոսների։

## Հեղինակներ
**Քանդակագործներ`* Ռ. Պ. Կուրիլյակ, Ի. Ս. Տաբաչնիկ, Բ. Ս. Չիբունին
**Ճարտարապետներ`* Ի. Ի. Ֆոմին, Ա. Ի. Պրիբուլսկի

## Պատմություն
Պատերազմի տարիներին Լենինգրադի լեռնային ինստիտուտի տարածքում պատրաստում էին յուրահատուկ պայթուցիկ, որի հիմնական բաղադրիչը սովորական քեմբրիական երկնագույն կավն էր, իսկ ինստիտուտի ուսանողներն ու ասպիրանտները մեկնում էին ռազմաճակատ որպես սակրավորներ և ականահատներ։ Նրանցից 185-ը զոհվել են ռազմաճակատում, հարյուրավորները մահացել են սովից։

Հուշահամալիրը բաղկացած է ռելիեֆով գրանիտե ստելայից (500 x 200 x 89), պարտիզան լեռնագործների հուշարձան-կիսանդրիներից և գրանիտե սալիկներից, որոնց տակ թաղված են հերոս քաղաքներից բերված հողով պատիճներ։ Կարելական վարդագույն գրանիտից պատրաստված ստելայի վրա պաշարված Լենինգրադի պաշտպանների երեք պատկերաքանդակներ են և փորագրված է հետևյալը.

Բացումը տեղի է ունեցել 1976 թվականի մայիսի 7-ին։

## Ծանոթագրություններ

Կատեգորիա:1976 հիմնադրումներ
Կատեգորիա:Հուշարձաններ այբբենական կարգով
Կատեգորիա:Սանկտ Պետերբուրգի հուշարձաններ
Կատեգորիա:Ստելաներ
Թոքախոտ դանիական

**Թոքախոտ դանիական** (), գաղտրիկազգիների ընտանիքին պատկանող դեղաբույս։

## Նկարագրություն
Հաստ շագանակագույն կոճղարմատով և բազմաթիվ լարանման երկար արմատներով մեղրատու գեղազարդային բազմամյա կարճաթավ խոտաբույս է։ Կիսացողունագիրկ հիմքով սրածայր էլիպսաձև նստադիր տերևները հերթադիր դասավորված են 15-50 սմ բարձրություն ունեցող ցողունի վրա։ Թևավոր կոթուններով արմատամերձ խոշոր տերևներն աճում են ծաղկելուց հետո։ Գագաթնային ծաղկաբույլերում՝ ոլոքներում, հավաքված են կարճ ծաղկաթերթերով կախվող ծաղիկները։ Կիսաշրջանաձև բլթակներով պսակն երկնագույն-մանուշակագույն խողովակաձև-ձագարաձև է։ Ծաղկապսակը սկզբում վարդագույն է, հետագայում՝ ծաղկման ընթացքում, դառնում է կապույտ։ Պտուղները չորս փայլուն սև ընկուզիկներ են։

## Տարածվածություն
Աճում է ստորին և միջին լեռնային գոտիների անտառներում։ Հանդիպում է Տավուշի մարզում։ Բույսն ընդգրկված է Ռուսաստանի բույսերի «Կարմիր գրքում» և դրա հավաքն արգելված է։

## Նշանակություն
Բուժական նպատակներով օգտագործում են տերևներն ու վերգետնյա մասը ծաղիկներով։ Տերևներն օգտագործում են նաև սննդի մեջ․ պատրաստում են աղցաններ և ապուրներ։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Գաղտրիկազգիներ
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:Դեկորատիվ բույսեր
Հոռոմ-սամիթ սովորական

**Հոռոմ-սամիթ սովորական ** (), նեխուրազգիների ընտանիքին պատկանող դեղաբույս։

## Նկարագրություն
1-2 մ բարձրությամբ խոշոր, խիստ կտրտված տերևներով բազմամյա խոտաբույս է, որը արտաքինով շատ նման է սովորական սամիթին։ Բարդ փետրաձև տերևները մասնատված են գծային նեղ հատվածների։ Հոտավետ, բարդ հովանոցներում խմբված ծաղիկները մանր են և դեղին։ Երկարավուն երիսերմիկ պտուղը հասունանալիս բաժանվում է երկու մասի։

## Տարածվածություն
Որպես մոլախոտ աճում է խոտառատ լանջերին, առուների եզրերին, ցանքսերում։ Հանդիպում է ամենուրեք, որոշ շրջաններում նաև աճեցվում է։

## Նշանակություն
Բուժական նպատակներով օգտագործում են հոռոմ-սամիթի պտուղները, որոնք ունեն քաղցր համ և հաճելի անիսոնի հոտ։ Պտուղներից ստացվող եթերային յուղը կիրառում են դեղագործության և օծանելիքի արտադրության մեջ։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Հովանոցավորներ
Կատեգորիա:Բազմամյա բույսեր
Կատեգորիա:Խոտաբույսեր
Լվածաղիկ մուգ կարմիր

**Լվածաղիկ մուգ կարմիր** (), բարդածաղկավորներ ընտանիքին պատկանող դեղաբույս։

## Նկարագրություն
Կարճ կոճղարմատով, ուղիղ ճյուղավոր ցողունով, փետրաձև մասնատված տերևներով, 20-80 սմ բարձրությամբ բազմամյա խոտաբույս է։ Մինչև 15 սմ երկարությամբ ստորին տերևները խոշոր են, իսկ վերիններն ու միջինները՝ փոքր և նստադիր։ Զամբյուղները առաջանում են առանձին ճյուղերի գագաթներին։ Փաթաթոցի տերևիկներն ունեն մուգ գորշագույն եզրաշերտ։ Եզրային լեզվակավոր ծաղիկները տարբեր գույների են, երբեմն նաև սպիտակ, դեղին խողովակաձև ծաղիկները հավաքված են զամբյուղների միջին մասում։ Պտուղները կարճ փոփուլիկով կողավոր սերմնիկներ են։

## Տարածվածություն
Աճում է միջին և վերին լեռնային գոտիների խոտածածկ լանջերին, քարքարոտ վայրերում և մերձալպյան մարգագետիններում։ Հանդիպում է Շիրակի, Արագածոտնի, Լոռու, Գեղարքունիքի, Տավուշի մարզերում։ Գեղեցիկ գեղազարդային բույս է։

## Նշանակություն
Բուժական նպատակներով օգտագործում են ծաղկազամբյուղները, որոնք պարունակում են թունավոր բարդ եթերներ՝ պիրետրիններ, ցիներիններ, եթերային յուղ, սապոնիններ, խեժ և այլն։ Դեղագործության մեջ ծաղկազամբյուղներից ստանում են պիրետրիններ։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:Խոտաբույսեր
Կատեգորիա:Բազմամյա բույսեր
Փափկամազ ջրային

**Փափկամազ ջրային** (), մեխակազգիների ընտանիքին պատկանող դեղաբույս։

## Նկարագրություն
70 սմ բարձրությամբ բազմամյա, վերին մասում ճյուղավոր ցողուններով խոտաբույս է։ Երկարավուն-օվալաձև, սրածայր տերևները հակադիր դասավորված են բարակ և թույլ ցողունի վրա։ Վերին տերևները նստադիր են, ստորինները՝ կարճ կոթուններով։ Կիսահովանոցներում հավաքված ծաղիկները սպիտակ են, հնգանդամ և երկար ծաղկակոթերով։ Պսակաթերթիկները երկար են և խորը բաժանված են երկու մասերի։ Բաժակաթերթիկները երկու անգամ կարճ են պսակաթերթիկներից։ Ձվաձև-երկարավուն պտուղը տուփիկ է, որը հասունանալիս բացվում է հինգ ատամիկներով։

## Տարածվածություն
Աճում է նախալեռնային և ստորին լեռնային գոտիների առուների և գետերի ափերին։ Հանդիպում է Արմավիրի, Արարատի, Սյունիքի մարզերում։

## Նշանակություն
Բուժական նպատակների համար օգտագործում են կանաչ զանգվածը։ Երիտասարդ տերևներն օգտագործում են սննդի մեջ։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Մեխակազգիներ
Կատեգորիա:Բազմամյա բույսեր
Կատեգորիա:Խոտաբույսեր
Հիմեձի

, քաղաք Ճապոնիայում` Հյոգո պրեֆեկտուրայի Կանսայ շրջանում։

2016 թվականի մայիսի տվյալների համաձայն՝ քաղաքի բնակչությունը կազմում է 534 881 մարդ, իսկ բնակչության խտությունը՝ 213 950 մարդ/կմ2։ Քաղաքը զբաղեցնում է 534,43 կմ2 տարածք։

## Կլիմա
Հիմեձիի կլիման մերձարևադարձային մուսսոնային է։ Այն բնութագրվում է շոգ ամառներով և զով ձմեռներով։ Ամռանը տեղումները նկատելիորեն ավելի առատ են քան ձմռանը։

## Տեսարժան վայրեր
Հիմնեձին իրականում ամրոց-քաղաք է։ Այստեղ է գտնվում Հիմնեձի ամրոցը, որը համարվում է «ՅՈՒՆԵՍԿՕ»-ի համաշխարհային ժառանգության մասը։ 400 տարիների ընթացքում ամրոցը մնացել է անվնաս։ Այն կարողացել է կանգուն մնալ Երկրորդ համաշխարհային պատերազմի ժամանակ իրականացված ռմբակոծություններից, 1995 թվականի ավերիչ երկրաշարժից և մի շարք կործանարար թայֆուններից հետո։

File:Engyoji05s4592.jpg|Էնգյոձի
File:Himeji Koukoen32n4592.jpg|Կոկոեն այգի
File:Tegarayama Central Park Himeji Hyogo pref Japan02bs5.jpg|Տեգարայամա կենտրոնական զբոսայգի


## Կրթություն
Հիմեձիի կրթական համակարգը նման է ճապոնիայի մյուս քաղաքների համակարգներին։ Քաղաքում կան 20-ից 30 արտերկրացի ուսուցիչներ, որոնք դասավանդում են անգլերեն տեղի միջնակարգ և ավագ դպրոցներում՝ «JET» ծրագրի շրջանակներում։

## Միջազգային հարաբերություններ
Քույր կամ զույգ քաղաք է համարվում ճապոնական երկու և միջազգային վեց քաղաքների հետ։ Քաղաքի ամրոցը ֆրանսիական Շանտիյի ամրոցի քույրն է։ Քաղաքը լավ կապեր ունի ամերիկյան Ֆինիքսի հետ, որի ուսուցիչները կարող են դասավանդել Հիմեձիում 1-2 տարի շարունակ։ «Երիտասարդ դեսպանների փոխանակում» ծրագրի շրջանակներում ամերիկացի և ճապոնացի ավագ դպրոցի աշակերտները հանարավորություն են ստանում գնալ համապատասխան երկրները և ուսումնասիրել երկրների լեզուները և մշակույթը երեք շաբաթվա ընթացքում։

### Քույր և զույգ քաղաքներ
#### Միջազգային հարաբերություններ
* Շառլեռուա, Բելգիա
* Ֆինիքս, Ամերիկայի Միացյալ Նահանգներ
* Ադելաիդա, Ավստրալիա
* Կուրիտիբա, Բրազիլիա
* Թայուան, Չինաստան
* Չհանվոն, Հարավային Կորեա

#### Ճապոնիա
*Մացումոտո, քաղաք Նագանո պրեֆեկտուրայում
*Տոտորի, Տոտորի պրեֆեկտուրայի մայրաքաղաք

#### Քույր ամրոցներ
* Շանտիյի՝ ամրոց համանուն քաղաքում, Ֆրանսիա

## Հայտնի անձինք
* (1546–1604), դայմյո և ռազմավար
*Միկինոսուկե Կավաիսի, ձյուդոիստ
*Այա Մացուրա, ժամանցավար
*Սայկո Լի Սեմու, ռոք խումբ
*Կենձո Տակադա, ոճաբան
*Տեցուրո Վացուձի, փիլիսոփա և պատմաբան

## Ծանոթագրություններ

## Արտաքին հղումներ
* Հիմեձիի պաշտոնական կայք  
* Պաշտոնական զբոսաշրջային կայք  

Կատեգորիա:1889 թվականին հիմնադրված բնակավայրեր
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Առյուծը և ինը բորենիները

**Առյուծը և ինը բորենիները**, 1988 թվականին նկարահանված խորհրդային մուլտֆիլմ, որը ստեղծել է ռեժիսոր Գալինա Բարինովան, ըստ Վիկտոր Վաժդաևի կողմից աֆրիկյան ժողովրդական հեքիաթի վերապատմության։

## Սյուժե
Բորենիների ընտանիքը առյուծի համար տասը կով է բերում։ Գազանների թագավորը մի կով բորենիներին է տալիս, իսկ ինը թողնում է իրեն՝ ասելով, որ բոլորին հավասար է բաժանել։ Տան ճանապարհին ընտանիքը հասկանում է, որ իրենց խաբել են։ Բորենիները վախենում են վերադառնալ և այդ մասին ասել առյուծին։ Որոշելով, որ նրանցից յուրաքանչյուրը մեկ բառ կասի, կենդանիները գնում են ինը կով պահանջելու։ Դողալով` ընտանիքն արտաբերում է. «Դու հզոր ես։ Դու թագավոր ես։ Դու արդար ես։ Մեր կովերը... »: Երբ հերթը հասնում է վերջին բորենուն, «տուր» բառի փոխարեն վերջինս ասում է` «վերցրու»։ Տանը արդեն բոլորը սկսում են պարծենալ, բայց շուտով բորենիները հիշում են կովի մասին։ Քանի որ այն այլևս չկար, նրանք ստիպված են լինում իրենց համար արդարացում հորինել։

## Բարոյախոսություն
«Եթե առյուծին ասել ես առաջին բառը, հիշի՛ր, որ պետք է ասել նաև իններորդը»։

## Ստեղծագործական խումբ

## Դերերը  հնչյունավորել են

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Ուրցաձոր (համայնք)

**Ուրցաձոր**, լուծարված համայնք Արարատի մարզում։ Ներառում էր Ուրցաձոր, Շաղափ, Լանջանիստ գյուղերը։ Համայնքը ստեղծվել էր 2016 թվականի հունիսի 17-ին Հայաստանի Ազգային ժողովում համայնքների խոշորացման օրինագծով։ Կենտրոնը Ուրցաձոր գյուղն էր։ Համայնքի տեղական ինքնակառավարման առաջին ընտրությունները կայացել էին 2016 թվականի սեպտեմբերի 18-ին։

Այժմ համայքի բնակավայրերը մտնում եմ Վեդի համայնքի մեջ։

## Բնակչություն
Ուրցաձոր համայնքը ստեղծվել է Ուրցաձոր, Լանջանիստ, Շաղափ գյուղերի միավորումից։ Համայնքի բնակչությունը կազմում է 4072 մարդ։ Բնակչությամբ ամենամեծը Ուրցաձոր գյուղն  է (2819 մարդ), ամենափոքրը՝ Լանջանիստը (230 մարդ)։

## Արտաքին հղումներ
* Ուրցաձոր - Համայնքի ղեկավար և ավագանի - Համայնքներ - Արարատի մարզպետարան

## Ծանոթագրություններ

Կատեգորիա:Արարատի մարզի աշխարհագրություն